આશિકી-ર અને ‘એબીસીડી-ર’ બાદ શ્રદ્ધા કપૂર ‘રોક ઓન’ની સિક્વલ ‘રોક ઓન-ર’માં કામ કરવાને લઇને ઉત્સાહિત છે. ‘આશિકી-ર’માં સિંગરની ભૂમિકા ભજવ્યા બાદ તે ફરી એક વાર આ ફિલ્મમાં સિંગરની ભૂમિકામાં છે. ‘રોક ઓન’ સફળ ફિલ્મ રહી હતી. આ ફિલ્મની સિક્વલમાં કામ કરવાને લઇને શ્રદ્ધા કપૂર ખૂબ ઉત્સાહિત છે. તે કહે છે કે હું ‘રોક ઓન’ ફિલ્મની મોટી પ્રશંસક હતી. મને તે ફિલ્મનાં ગીતો પણ એટલાં જ પસંદ પડ્યાં હતાં. આઠ વર્ષ પહેલાં પરિવાર સાથે મેં ‘રોક ઓન’ ફિલ્મ જોઇ હતી અને મને તે ખૂબ જ પસંદ પડી હતી. મેં ત્યારે જ નક્કી કરી લીધું હતું કે જો આ ફિલ્મની સિક્વલ બનશે તો હું તેમાં જરૂર કામ કરીશ.